വലിയ പക്ഷികളെയടക്കം കഴിക്കും ഓസ്ട്രേലിയയിലെ ഫിലിപ്പ് ദ്വീപില് വസിക്കുന്ന കൂറ്റന് പഴുതാര ഓരോ വര്ഷവും കഴിക്കുന്നത് 3,700 കടല്പക്ഷിക്കുഞ്ഞുങ്ങളെ വിചിത്രവും അതിശയകരവുമായ ജീവികളെക്കൊണ്ട് ഓസ്ട്രേലിയ പ്രശസ്തമാണ്. മുട്ടയിടുന്ന സസ്തനികള് മുതല് ചിരിക്കുന്ന കൂക്കബുറ വരെ അങ്ങനെ വ്യത്യസ്തമായ ജീവികളാല് സമ്ബന്നമാണ് ഓസ്ട്രേലിയ. 80 ശതമാനത്തിലധികം സസ്യജന്തുജാലങ്ങളും ഈ ഭൂഖണ്ഡത്തിന്റെ പ്രത്യേകതയാണ്. ഇപ്പോള് ശാസ്ത്രജ്ഞര് ഓസ്ട്രേലിയക്ക് അടുത്തുള്ള ഒരു ചെറിയ ദ്വീപില് തനതായ ഭക്ഷണക്രമമുള്ള ഒരു ജീവിയെ കണ്ടെത്തി. ഫിലിപ്പ് ദ്വീപിലെ ഒരു പഴുതാരയാണ് താരം. കോര്മോസെഫാലസ് കൊയ്നിCormocephalus coynei എന്ന പഴുതാര. ഈ പഴുതാര ഓരോ വര്ഷവും 3,700 കടല്പക്ഷിക്കുഞ്ഞുങ്ങളെ ഭാഷിക്കുന്നതായി ഗവേഷകര് കണ്ടെത്തി. ഗവേഷകരുടെ ഈ കണ്ടെത്തലുകള് അമേരിക്കന് നാച്ചുറലിസ്റ്റില് പ്രസിദ്ധീകരിക്കുകയും ചെയ്തു. സൗത്ത് പസഫിക്കിലെ നോര്ഫോക്ക് ദ്വീപിന് തെക്ക് ആറ് കിലോമീറ്റര് അകലെയായി ജനവാസമില്ലാത്ത ഒരു ചെറിയ ദ്വീപാണ് ഫിലിപ്പ് ദ്വീപ്. ഈ ദ്വീപില് 13 തരം കടല് പക്ഷികള് വസിക്കുന്നുണ്ട്. ഏറ്റവും കൂടുതല് കാണപ്പെടുന്നത് കറുത്ത ചിറകുള്ള പെട്രല് ആണ് Pterodroma nigripennis. ഏകദേശം 2030 സെന്റിമീറ്റര് വരെ നീളമുള്ള ഫിലിപ്പ് ദ്വീപ് പഴുതാരകള് കറുത്ത ചിറകുള്ള പെട്രലിന്റെ കൂടുകളില് കയറുകയും അവയെ ഭക്ഷിക്കുന്നതായും ഗവേഷകര് കണ്ടെത്തി. ചവണ പോലുള്ള ഭാഗത്തിലൂടെ വിഷം കുത്തിവച്ചുകൊണ്ട് പഴുതാരകള് ഇരയെ നിശ്ചലമാക്കുന്നു. ശേഷം ഇരകളെ ഭക്ഷിക്കുന്നു. പല്ലി, അരണ, ഓന്ത് കൂടാതെ സമുദ്ര മത്സ്യങ്ങള് എന്നിവയെയും ഫിലിപ്പ് ദ്വീപിലെ ഈ പഴുതാരകള് കഴിക്കുമെന്ന് ഗവേഷകര് പറയുന്നു. കടല്പക്ഷി കുഞ്ഞുങ്ങളെയാണ് പഴുതാരകള് വേട്ടയാടുന്നത്. എന്നാല് കറുത്ത ചിറകുള്ള പെട്രലുകള് ഇവയുടെ വേട്ടയാടലിനെ പ്രതിരോധിക്കുന്നതായി കണ്ടെത്തി. നിരീക്ഷണങ്ങളില് നിന്നും വ്യക്തമായത് ചെറിയ കൂടുകളില് മാത്രമാണ് പഴുതാരകള് ഇരപിടിക്കാന് കയറുന്നത്. കറുത്ത ചിറകുള്ള പെട്രലുകളുടെ കുഞ്ഞുങ്ങളെയാണ് ഇവ കൂടുതലും വേട്ടയാടുന്നത്. ഒരു നിശ്ചിത പ്രായത്തിലെത്തിയ പക്ഷികളെ ഇവ പൊതുവെ വേട്ടയാടാറില്ല. കറുത്ത ചിറകുള്ള പെട്രല് പ്രതിരോധശേഷിയുള്ളവയാണ്. പ്രായപൂര്ത്തിയാകും തോറും ഇവയ്ക്ക് പഴുതാരകളുടെ വിഷത്തില് നിന്നും അതിജീവിക്കാന് കരുത്ത് ലഭിക്കുന്നുണ്ട് എന്നും ഓസ്ട്രേലിയയിലെ മോനാഷ് യൂണിവേഴ്സിറ്റിയിലെ സ്കൂള് ഓഫ് ബയോളജിക്കല് സയന്സസിലെ പ്രമുഖ എഴുത്തുകാരന് ലൂക്ക് ആര് ഹാല്പിന് പറയുന്നു. ഈ ഇനം പഴുതാരകള് ഫിലിപ്പ് ദ്വീപില് മാത്രമാണുള്ളത്. Tags